ET Euroopa Liidu Teataja L 261/3

KOMISJONI MÄÄRUS (EL) 2016/1726,

27. september 2016,

millega muudetakse Euroopa Parlamendi ja nõukogu määruse (EÜ) nr 396/2005 IV lisa karvooni, diammooniumfosfaadi, Saccharomyces cerevisiae tüve LAS02 ja vadaku osas

(EMPs kohaldatav tekst)

EUROOPA KOMISJON,

võttes arvesse Euroopa Liidu toimimise lepingut,

võttes arvesse Euroopa Parlamendi ja nõukogu 23. veebruari 2005. aasta määrust (EÜ) nr 396/2005 taimses ja loomses toidus ja söödas või nende pinnal esinevate pestitsiidide jääkide piirnormide ja nõukogu direktiivi 91/414/EMÜ muutmise kohta, (1) eriti selle artikli 5 lõiget 1,

ning arvestades järgmist:

(1) Karvooni, diammooniumfosfaadi, Saccharomyces cerevisiae tüve LAS02 ja vadaku kohta ei ole sätestatud konkreetseid jääkide piirnorme. Kuna neid aineid ei ole loetletud määruse (EÜ) nr 396/2005 IV lisas, tuleb nende ainete puhul kohaldada vaikeväärtust 0,01 mg/kg, mis on sätestatud kõnealuse määruse artikli 18 lõike 1 punktis b.

(2) Karvooni puhul jõudis Euroopa Toiduohutusamet („toiduohutusamet“) järeldusele, (2) et karvooni (d-/l-karvoon vahekorras vähemalt 100:1) lisamine määruse (EÜ) nr 396/2005 IV lisasse on asjakohane.

(3) Diammooniumfosfaat on kooskõlas Euroopa Parlamendi ja nõukogu määrusega (EÜ) nr 1107/2009 (3) kiidetud heaks põhiainena. Komisjon leiab, et kui võtta arvesse komisjoni rakendusmäärust (EL) 2016/548, (4) on selle aine lisamine määruse (EÜ) nr 396/2005 IV lisasse asjakohane.

(4) Saccharomyces cerevisiae tüve LAS02 puhul jõudis toiduohutusamet järeldusele, (5) et selle aine lisamine määruse (EÜ) nr 396/2005 IV lisasse on asjakohane.

(5) Vadak on kooskõlas Euroopa Parlamendi ja nõukogu määrusega (EÜ) nr 1107/2009 kiidetud heaks põhiainena. Komisjon leiab, et kui võtta arvesse komisjoni rakendusmäärust (EL) 2016/560, (6) on selle aine lisamine määruse (EÜ) nr 396/2005 IV lisasse asjakohane.

(6) Määrust (EÜ) nr 396/2005 tuleks seepärast vastavalt muuta.

(7) Käesoleva määrusega ettenähtud meetmed on kooskõlas alalise taime-, looma-, toidu- ja söödakomitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Määruse (EÜ) nr 396/2005 IV lisasse lisatakse tähestikulises järjekorras järgmised kanded:

„diammooniumfosfaat“

„Saccharomyces cerevisiae tüvi LAS02“

„vadak“.

Artikkel 2

Käesolev määrus jõustub kahekümnendal päeval pärast selle avaldamist Euroopa Liidu Teatajas.

Käesolev määrus on tervikuna siduv ja vahetult kohaldatav kõikides liikmesriikides. Brüssel, 27. september 2016 Komisjoni nimel president Jean-Claude JUNCKER

(1) ELT L 70, 16.3.2005, lk 1.

(2) European Food Safety Authority (2016). Statement on the assessment of the pesticide active substance carvone (d-/l-carvone at a ratio of at least 100:1) for inclusion in Annex IV of Regulation (EC) No 396/2005. EFSA Journal (2016); 14(2): 4405, 14 lk doi:10.2903/j.efsa.2016.4405.

(3) Euroopa Parlamendi ja nõukogu 21. oktoobri 2009. aasta määrus (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta (ELT L 309, 24.11.2009, lk 1).

(4) Komisjoni 8. aprilli 2016. aasta rakendusmäärus (EL) 2016/548, millega kiidetakse heaks põhiaine diammooniumfosfaat kooskõlas Euroopa Parlamendi ja nõukogu määrusega (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmääruse (EL) nr 540/2011 lisa (ELT L 95, 9.4.2016, lk 1).

(5) European Food Safety Authority (2015). Conclusion on the peer review of the pesticide risk assessment of the active substance Saccharomyces cerevisiae LAS02. EFSA Journal (2015);13(12):4322, 29 lk doi:10.2903/j.efsa.2015.4322.

(6) Komisjoni 11. aprilli 2016. aasta rakendusmäärus (EL) 2016/560, millega kiidetakse heaks põhiaine vadak vastavalt Euroopa Parlamendi ja nõukogu määrusele (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmääruse (EL) nr 540/2011 lisa (ELT L 96, 12.4.2016, lk 23).